Ignazio Orbegozo

Ignazio Orbegozo Juaristi, ezizenez Arriya eta Arria I.a (Azpeitia 1901 - ) aizkolaria izan zen.

 Bizitza 
Azpeitiko Arria baserrian sortu zenUztarria.com: Arriya II.a. Aizkolari mundiala. Gorputz gaitasun ezin hobea zuen, baino askotan ez zen egoki prestatzen. Dena dela, ongi entrenatzen zelarik, aurkari gogorra izaten zen edonorentzat. 1935eko maiatzaren 12an Jeronimo Iturbe Agiñeta hiru segundoz garaitu zuen Tolosan, 72 ontzako seina enbor moztera jokatutako apustuanAuñamendi Eusko Entziklopedia: Ignacio Orbegozo Juaristi.

Espainiako Gerraren ostean ere apustu sonatuak jokatu zituen. 1948ko ekainaren 6an Azpeitiko zezen plaza mukuru bete zen Antonio Soraluze Kortaren aurkako apustua ikusteko. Bakoitzak 60 ontzako zortzi enbor eta 36 ontzako 30 enbor ebaki behar zituen. Arriak ordu bat, 40 minutu eta 44 segundotan bukatu zuen lana eta Korta erretiratu zen. 1949ko abenduaren 18an, berriz, Martin Garziarena gaztearen aurkako apustua galdu zuen. Leitzarrak ordu bat, 17 minutu eta 57 segundotan egin zuen lana (54 ontzako hamar enbor eta 108 ontzako beste bi ebakitzea) eta Arriak ez zuen amaituuztarria.com: Azpeitiko efemerideak. 1950eko txapelketa nagusian parte hartu zuen. 1952an utzi zuen aizkora.

 Erreferentziak 

 Kanpo estekak 

Kategoria:Gipuzkoako aizkolariak
Kategoria:Azpeitiarrak